# กองเรือดำน้ำ กองเรือยุทธการ
กองเรือดำน้ำ กองเรือยุทธการ  เป็นกองประจำการเรือดำน้ำแห่งกองทัพเรือไทย ซึ่งมีกองบัญชาการตั้งอยู่ที่อำเภอสัตหีบ จังหวัดชลบุรี และมีผู้บัญชาการคนปัจจุบันคือพลเรือตรี บริบูรณ์ เอมทิพย์ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่มที่ 141 ตอนพิเศษ 262 ง 21 กันยายน พ.ศ. 2567 รองผู้บัญชาการได้แก่ นาวาเอก ทรงฤทธิ์ โพธิ์จินดาประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่มที่ 141 ตอนพิเศษ 262 ง 21 กันยายน พ.ศ. 2567

 ประวัติ 
กองทัพเรือไทยได้มีเรือดำน้ำใช้ในราชการเป็นครั้งแรก เมื่อครั้งที่กำลังพลเรือหลวงมัจฉาณุและเรือหลวงวิรุณเข้าประจำเรือที่ประเทศญี่ปุ่นในวันที่ 4 กันยายน พ.ศ. 2480

ซึ่งต่อมา เรือดำน้ำชุดเรือหลวงมัจฉาณุ 4 ลำ (ได้แก่ เรือหลวงมัจฉาณุ, เรือหลวงวิรุณ, เรือหลวงสินสมุทร และเรือหลวงพลายชุมพล) ได้เดินทางออกจากประเทศญี่ปุ่นเมื่อวันที่ 5 มิถุนายน พ.ศ. 2481 มาถึงประเทศไทยเมื่อวันที่ 29 มิถุนายน พ.ศ. 2481 โดยปราศจากเรือพี่เลี้ยง

เรือดำน้ำทั้ง 4 ลำ ได้สร้างวีรกรรมในการรักษาอธิปไตย จากการถูกรุกรานโดยประเทศฝรั่งเศสในกรณีพิพาทอินโดจีน อันก่อให้เกิดยุทธนาวีเกาะช้างเมื่อวันที่ 17 มกราคม พ.ศ. 2484

โดยหลังจากมีการปะทะกัน ทางฝ่ายฝรั่งเศสไม่สามารถบรรลุภารกิจและรีบเดินทางกลับ เนื่องด้วยเกรงว่าเรือดำน้ำของไทยอยู่ในพื้นที่ปฏิบัติการ ซึ่งเรือดำน้ำของไทยได้ติดตามไปจนถึงฐานทัพเรือเรียม กระทั่งเรือรบของฝรั่งเศสไม่ออกมาปฏิบัติการอีกเลย

กองทัพเรือไทยจึงเล็งเห็นความสำคัญของเรือดำน้ำมาโดยตลอด ซึ่งมีความพยายามอย่างต่อเนื่องในการจัดหาเรือดำน้ำมาประจำการตั้งแต่ปี พ.ศ. 2528 โดยได้รับข้อเสนอที่น่าสนใจจากเยอรมนี, สวีเดน, ฝรั่งเศส และรัสเซีย แต่ไม่ประสบความสำเร็จ เนื่องด้วยติดปัญหาด้านงบประมาณและปัญหาทางการเมือง

ส่วนในปี พ.ศ. 2556 ทางกองทัพเรือไทยได้ส่งกำลังพลเข้ารับการฝึกอบรมด้านเรือดำน้ำที่ประเทศเยอรมนีในหลักสูตร 32 สัปดาห์ และที่ประเทศเกาหลีใต้ในหลักสูตร 8 สัปดาห์ รวมถึงมีการก่อสร้างอาคารกองเรือดำน้ำ และศูนย์การฝึกยุทธการเรือดำน้ำ ตลอดจนเครื่องจำลองการฝึกเรือดำน้ำที่อำเภอสัตหีบ จังหวัดชลบุรี กระทั่งแล้วเสร็จและเปิดใช้งานในปี พ.ศ. 2557

ต่อมา คณะรัฐมนตรีไทยได้อนุมัติให้กองทัพเรือได้จัดซื้อเอส26ที เรือดำน้ำชั้นหยวน จากประเทศจีน เมื่อวันที่ 18 เมษายน พ.ศ. 2560 เพื่อคุ้มครองเส้นทางการเดินเรือทางทะเล และถ่วงดุลอำนาจการรบ

ซึ่งทางรัฐบาลไทยมีแผนการซื้อเรือดำน้ำจากประเทศจีน 3 ลำ แต่เนื่องด้วยมีการต่อต้านภายในประเทศ จึงได้ทยอยจัดหาทีละลำจากงบประมาณที่กองทัพเรือได้รับในแต่ละปี โดยไม่เบียดบังงบส่วนราชการอื่น อย่างไรก็ตาม ข้อตกลงครั้งนี้ถือเป็นการสั่งซื้อโดยกระทรวงกลาโหมที่มีมูลค่ามหาศาลที่สุดเท่าที่เคยมีมาของประเทศไทยอดใจรอ! จีนเริ่มแล้วสร้าง “เรือดำน้ำ 1.35 หมื่นล้าน” กองทัพไทย ติดตั้งได้ทั้งขีปนาวุธและตอร์ปิโด

และในปี พ.ศ. 2561 ทางกองทัพเรือไทยได้เปิดตัวโครงการวิจัยเรือดำน้ำขนาดเล็ก สำหรับส่งหน่วยปฏิบัติการพิเศษ และหาข่าว โดยมีหลายหน่วยงานดำเนินภารกิจร่วมกัน ทั้งกองเรือดำน้ำ, กรมสรรพาวุธทหารเรือ และกองการฝึก กองเรือยุทธการ

 ผู้บัญชาการกองเรือดำน้ำ กองเรือยุทธการ 
 1 เมษายน พ.ศ. 2554 – 30 กันยายน พ.ศ. 2555: พลเรือตรี สุริยะ พรสุริยะ
 1 ตุลาคม พ.ศ. 2555 – 30 กันยายน พ.ศ. 2556: พลเรือตรี วิเลิศ สมาบัติ
 1 ตุลาคม พ.ศ. 2556 – 30 กันยายน พ.ศ. 2558: พลเรือตรี ภาณุ บุณยะวิโรจ
 1 ตุลาคม พ.ศ. 2558 – 30 กันยายน พ.ศ. 2559: พลเรือตรี พงศกร กุวานนท์
 1 ตุลาคม พ.ศ. 2559 – 30 กันยายน พ.ศ. 2561: พลเรือตรี วิศาล ปัณฑวังกูร
 1 ตุลาคม พ.ศ. 2561 – 30 กันยายน พ.ศ. 2562: พลเรือตรี วันชัย ทรงเมตตา
 1 ตุลาคม พ.ศ. 2562 – 30 กันยายน พ.ศ. 2563: พลเรือตรี เกรียง ชุณหชาติประกาศสานักนายกรัฐมนตรี - กระทรวงกลาโหม.
 1 ตุลาคม พ.ศ. 2563 – 30 กันยายน พ.ศ. 2567: พลเรือตรี พงษ์ศักดิ์ สมบุญ
 1 ตุลาคม พ.ศ. 2567 - ปัจจุบัน: พลเรือตรี บริบูรณ์ เอมทิพย์ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่มที่ 141 ตอนพิเศษ 262 ง 21 กันยายน พ.ศ. 2567

 เรือดำน้ำ 

 ปัจจุบัน 
 ภาพ ชื่อ ชั้น ที่มา ขึ้นระวาง หมายเหตุ — เอส26ที(รอตั้งชื่อไทย) เรือดำน้ำชั้นหยวน  เตรียมขึ้นระวาง สามารถยิงจรวดนำวิถีจากจังหวัดชลบุรีได้ไกลถึงจังหวัดชุมพรสามารถบรรทุกตอร์ปิโดและขีปนาวุธสูงสุด 16 ลูก และทุ่นระเบิดสูงสุด 30 ลูก — แบบ 039(รอตั้งชื่อไทย) เรือดำน้ำชั้นซ่ง  มือสอง จีนมอบเรือดำน้ำมือสองให้ เพื่อฝึกก่อน — แบบ 039(รอตั้งชื่อไทย) เรือดำน้ำชั้นซ่ง  มือสอง จีนมอบเรือดำน้ำมือสองให้ เพื่อฝึกก่อน — ยังไม่ประกาศ เรือดำน้ำชั้นชาละวัน  เตรียมขึ้นระวาง เรือดำน้ำขนาดเล็ก สำหรับส่งหน่วยปฏิบัติการพิเศษ และหาข่าว

 อดีต 
 ภาพ ชื่อ ชั้น ที่มา ขึ้นระวาง ปลดประจำการ หมายเหตุ 170px เรือหลวงมัจฉาณุ เรือดำน้ำชั้นมัจฉาณุ  19 กรกฎาคม พ.ศ. 2481 30 พฤศจิกายน พ.ศ. 2494 ตั้งชื่อตามมัจฉานุ ตัวละครที่มีอิทธิฤทธิ์ในการดำน้ำ จากเรื่องรามเกียรติ์ 170px เรือหลวงวิรุณ เรือดำน้ำชั้นมัจฉาณุ  19 กรกฎาคม พ.ศ. 2481 30 พฤศจิกายน พ.ศ. 2494 ตั้งชื่อตามวิรุณจำบัง ตัวละครที่มีอิทธิฤทธิ์ในการดำน้ำ จากเรื่องรามเกียรติ์ 170px เรือหลวงสินสมุทร เรือดำน้ำชั้นมัจฉาณุ  19 กรกฎาคม พ.ศ. 2481 30 พฤศจิกายน พ.ศ. 2494 ตั้งชื่อตามสินสมุทร ตัวละครที่มีอิทธิฤทธิ์ในการดำน้ำ จากเรื่องพระอภัยมณี 170px เรือหลวงพลายชุมพล เรือดำน้ำชั้นมัจฉาณุ  19 กรกฎาคม พ.ศ. 2481 30 พฤศจิกายน พ.ศ. 2494 ตั้งชื่อตามพลายชุมพล ตัวละครที่มีอิทธิฤทธิ์ในการดำน้ำ จากเรื่องขุนช้างขุนแผน